section_heading: The Marrow of a Bone, Uroboros i Dum Spiro Spero
paragraph_text: Nakon još dvije japanske turneje, 1. kolovoza 2008. objavljuju svoj sedmi studijski album Uroboros, u sklopu čije promocije su nastupali u SAD-u i Kanadi. Početkom 2009. krenuli su na prvu turneju u UK-u i Irskoj koju je organizirao Kerrang!, te su nastupali zajedno sa sastavima Mindless Self Indulgence, Bring Me The Horizon, Black Tide i In Case Of Fire. Nakon turneje po domovini, vraćaju se u Europi, gdje sviraju sa sastavom Killswitch Engage, te na festivalima Rock am Ring, Rock im Park, Download Festival, Nova Rock i Metaltown.